

**รายงานการประเมินคุณภาพการศึกษาภายใน**

**ระดับหลักสูตร**

**ตามเกณฑ์คุณภาพ AUN-QA**

**หลักสูตรปรัชญาดุษฎีบัณฑิต**

**สาขาวิชาพัฒนาการท่องเที่ยว**

**หลักสูตรปรับปรุง พ.ศ. 2565**

**คณะพัฒนาการท่องเที่ยว**

**มหาวิทยาลัยแม่โจ้**

**Maejo University**

**ปีการศึกษา 2567 (1 กรกฎาคม 2567 ถึง 9 มิถุนายน 2568)**

**Academic Year 2024 (1 July 2024 to 9 June 2025)**

**คำนำ**

รายงานการประเมินตนเองของหลักสูตรปรัชญาดุษฎีบัณฑิต สาขาวิชาพัฒนาการท่องเที่ยว คณะพัฒนาการท่องเที่ยว มหาวิทยาลัยแม่โจ้ สำหรับผลการดำเนินงานรอบปีการศึกษา 2567 (ระหว่างวันที่ 1 กรกฎาคม 2567 ถึงวันที่ 9 มิถุนายน 2568) จัดทำขึ้นโดยมีวัตถุประสงค์เพื่อแสดงผลการประเมินตนเองในการดำเนินกิจกรรมการประกันคุณภาพของหลักสูตรปรัชญาดุษฎีบัณฑิต สาขาวิชาพัฒนาการท่องเที่ยว คณะพัฒนาการท่องเที่ยว ตามเกณฑ์การประเมินของ สป.อว. ตาม. องค์ประกอบที่ 1 การกำกับมาตรฐาน และเกณฑ์คุณภาพ ASEAN University Network – Quality Assurance และนำเสนอต่อคณะกรรมการตรวจประเมินคุณภาพการศึกษาภายในที่มหาวิทยาลัยแม่โจ้แต่งตั้ง นำเสนอรายงานต่อคณะกรรมการมาตรฐานการอุดมศึกษา สำนักงานปลัดกระทรวงการอุดมศึกษา วิทยาศาสตร์ วิจัย และนวัตกรรม ซึ่งเป็นหน่วยงานต้นสังกัดของมหาวิทยาลัยแม่โจ้ อีกทั้งเป็นการเผยแพร่ประชาสัมพันธ์ผลการดำเนินงานการประกันคุณภาพสู่สาธารณชน

สาระสำคัญของรายงานการประเมินตนเองหลักสูตรปรัชญาดุษฎีบัณฑิต สาขาวิชาพัฒนาการท่องเที่ยว คณะพัฒนาการท่องเที่ยว มหาวิทยาลัยแม่โจ้ ปีการศึกษา 2567 ฉบับนี้ แบ่งออกเป็น 4 ส่วน ได้แก่ ส่วนที่ 1 ส่วนนำของหลักสูตร ส่วนที่ 2 ผลการดำเนินงานตามเกณฑ์การประเมินองค์ประกอบที่ 1 การกำกับมาตรฐานหลักสูตรที่กำหนดโดย สป.อว. ส่วนที่ 3 ผลการดำเนินงานตามเกณฑ์ AUN-QA และส่วนที่ 4 ภาคผนวก

หลักสูตรปรัชญาดุษฎีบัณฑิต สาขาวิชาพัฒนาการท่องเที่ยว คณะพัฒนาการท่องเที่ยว มีความคาดหวังว่า รายงานการประเมินตนเอง ระดับหลักสูตร ประจำปีการศึกษา 2567 ฉบับนี้ จะเป็นเอกสารสำคัญที่แสดงถึงการมีคุณภาพตามมาตรฐานในการจัดการศึกษา อันจะนำไปสู่การสร้างความเชื่อมั่น และความมั่นใจในมาตรฐานและคุณภาพบัณฑิตของมหาวิทยาลัยแม่โจ้ รวมทั้งเป็นประโยชน์ต่อผู้ที่สนใจ

อาจารย์ ดร.กีรติ ตระการศิริวานิช

ประธานกรรมการหลักสูตรปรัชญาดุษฎีบัณฑิต

สาขาวิชาพัฒนาการท่องเที่ยว

**สารบัญ**

|  |  |  |  |  |  |  |  |
| --- | --- | --- | --- | --- | --- | --- | --- |
|  | |  | | | | **หน้า** | |
| **ส่วนที่ 1** | | **ส่วนนำ** | | | | **ก** | |
|  | | 1.1 | บทสรุปผู้บริหาร | | | ข | |
|  | | 1.2 | วิธีการจัดทำรายงานการประเมินตนเอง | | | ค | |
|  | | 1.3 | ข้อมูลพื้นฐาน | | | ค | |
|  | |  | 1.3.1 | ภาพรวมของมหาวิทยาลัย | | ค | |
|  | |  | 1.3.2 | ภาพรวมของคณะ | | ง | |
|  | |  | 1.3.3 | ภาพรวมของหลักสูตร | | จ | |
| **ส่วนที่ 2** | | **ผลการดำเนินงานตามเกณฑ์การประเมินองค์ประกอบที่ 1 : การกำกับมาตรฐานหลักสูตรที่กำหนดโดย สป.อว. (ตัวบ่งชี้ 1.1)** | | | | 1 | |
| **ส่วนที่ 3** | | **ผลการดำเนินงานตามเกณฑ์ AUN-QA** | | | | **4** | |
|  | C1 Expected Learning Outcomes | | | | 5 | |
|  | C2 Programme Structure and Content | | | | 20 | |
|  | C3 Teaching and Learning Approach | | | | 37 | |
|  | C4 Student Assessment | | | | 50 | |
|  | C5 Academic Staff | | | | 63 | |
|  | C6 Student Support Services | | | | 76 | |
|  | C7 Facilities and Infrastructure | | | | 89 | |
|  | C8 Output and Outcomes | | | | 111 | |
| **ส่วนที่ 4** | | **ภาคผนวก** | | | |  | |
|  | | สรุปผลการประเมินตนเองของหลักสูตร | | | | 124 | |
|  | | ข้อมูลพื้นฐาน Common Data Set ของหลักสูตร | | | | 129 | |

**ส่วนที่ 1**

**ส่วนนำ**

# 1.1 บทสรุปผู้บริหาร

รายงานการประเมินคุณภาพการศึกษาภายใน หลักสูตรปรัชญาดุษฎีบัณฑิต สาขาวิชาพัฒนาการท่องเที่ยว คณะพัฒนาการท่องเที่ยว มหาวิทยาลัยแม่โจ้ เป็นหลักสูตรปรับปรุง.พ.ศ. 2565 จัดทำขึ้นเพื่อรายงานผลการประเมินตนเองตามเกณฑ์การประเมินของ สป.อว.ในองค์ประกอบที่ 1 การกำกับมาตรฐาน และเกณฑ์คุณภาพ ASEAN University Network – Quality Assurance at Programme Leval Version 4.0 ในรอบปีการศึกษา 2567 มีนักศึกษาในหลักสูตรจำนวน 12 คน ทั้งนี้ อาจารย์ผู้รับผิดชอบหลักสูตรทั้ง 3 คน มีคุณวุฒิปริญญาเอกจำนวน 3 คน ได้รับงบประมาณในการบริหารจัดการหลักสูตร ซึ่งมาจากงบประมาณเงินรายได้ 779,697.44 บาท โดยมีผลการประเมินจำนวน 8 Criteria พบว่า ในภาพรวมอยู่ในระดับ 4 เมื่อพิจารณาเป็นราย Criteria แสดงผลดังนี้

**ตารางการประเมินตนเองของหลักสูตร**

|  |  |  |
| --- | --- | --- |
| **ตัวบ่งชี้ / Criteria** | | **ประเมินตนเอง** |
| ตัวบ่งชี้ 1.1 | การกำกับมาตรฐานหลักสูตรตามเกณฑ์มาตรฐานหลักสูตร  ที่กำหนดโดย สป.อว. | ผ่าน |
| Criterion 1 | Expected Learning Outcome | กรอกคะแนน |
| Criterion 2 | Programme Structure and Content | กรอกคะแนน |
| Criterion 3 | Teaching and Learning Approach | กรอกคะแนน |
| Criterion 4 | Student Assessment | กรอกคะแนน |
| Criterion 5 | Academic Staff | กรอกคะแนน |
| Criterion 6 | Student Support Services | กรอกคะแนน |
| Criterion 7 | Facilities and Infrastructure | กรอกคะแนน |
| Criterion 8 | Output and Outcomes | กรอกคะแนน |

# 1.2 วิธีการจัดทำรายงานการประเมินตนเอง

อาจารย์ผู้รับผิดชอบหลักสูตรร่วมกับบุคลากรสายสนับสนุนวิชาการที่เกี่ยวข้อง ได้จัดทำรายงานเมื่อสิ้นสุดปีการศึกษา 2567 โดยทุกคนที่เกี่ยวข้องนี้ได้เข้ารับการฝึกอบรมเชิงปฏิบัติการเพื่อสร้างความรู้ความเข้าใจในเรื่องการประเมินคุณภาพการศึกษาภายในระดับหลักสูตรรูปแบบ AUN-QA Version 4.0 มาแล้วเบื้องต้นแล้ว ก่อนที่จะทำการรวบรวม เรียบเรียง และวิเคราะห์ข้อมูลผลการปฏิบัติงานของหลักสูตรที่ผ่านมาตามเกณฑ์ต่าง ๆ เมื่อสิ้นสุดปีการศึกษา

# 1.3 ข้อมูลพื้นฐาน

**1.3.1 ภาพรวมของมหาวิทยาลัย**

มหาวิทยาลัยแม่โจ้ เป็นสถาบันการศึกษาที่กำเนิดมาจากนโยบายขยายการศึกษาด้านการเกษตรไปยังส่วนภูมิภาค เมื่อวันที่ 7 มิถุนายน 2477 ภายใต้ชื่อ “โรงเรียนฝึกหัดครูประถมกสิกรรมภาคเหนือ” มีความเชี่ยวชาญด้านการเกษตรที่มุ่งเน้นให้ผู้เรียนมีการฝึกปฏิบัติจริง และมุ่งเน้นการส่งเสริมด้านเกษตรอินทรีย์ให้เกิดขึ้นในมหาวิทยาลัย เกษตรกรและสังคม อันเป็นแนวทางหลักของมหาวิทยาลัยที่จะมุ่งสู่ Eco. University

**วิสัยทัศน์ ปรัชญา พันธกิจ และค่านิยม**

**วิสัยทัศน์** : เป็นมหาวิทยาลัยชั้นนำที่มีความเป็นเลิศทางการเกษตรในระดับนานาชาติ

**ปรัชญา** : มุ่งมั่นพัฒนาบัณฑิตสู่ความเป็นผู้อุดมด้วยปัญญา อดทน สู้งาน เป็นผู้มีคุณธรรมและ จริยธรรม เพื่อความเจริญรุ่งเรืองวัฒนาของสังคมไทยที่มีการเกษตรเป็นรากฐาน

**พันธกิจ** :

1. ผลิตบัณฑิตที่มีความรู้ความสามารถในวิชาการและวิชาชีพโดยเฉพาะการเป็นผู้ประกอบการ (Entrepreneurs) ที่ทันต่อกระแสการเปลี่ยนแปลงโดยเน้นทางด้านการเกษตร วิทยาศาสตร์ประยุกต์ ภาษาต่างประเทศ เทคโนโลยีสารสนเทศ และสาขาวิชาที่สอดคล้องกับทิศทางการพัฒนาเศรษฐกิจ ชุมชนท้องถิ่น และสังคมของประเทศ
2. ขยายโอกาสให้ผู้ด้อยโอกาสเข้าศึกษาต่อในระดับอุดมศึกษาและส่งเสริมการเรียนรู้ตลอดชีวิตของคนทุกระดับ
3. สร้างและพัฒนานวัตกรรมและองค์ความรู้ในสาขาวิชาต่าง ๆ โดยเฉพาะอย่างยิ่งทางการเกษตร และวิทยาศาสตร์ประยุกต์เพื่อการเรียนรู้และถ่ายทอดเทคโนโลยีแก่สังคม
4. ขยายบริการวิชาการและความร่วมมือในระดับประเทศและนานาชาติ
5. พัฒนามหาวิทยาลัยให้มีความเป็นเลิศทางวิชาการด้านการเกษตร เพื่อเป็นที่พึ่งของตนเองและสังคม
6. ทำนุบำรุงศิลปวัฒนธรรมของชาติและอนุรักษ์ทรัพยากรธรรมชาติ
7. สร้างและพัฒนาระบบบริหารจัดการให้มีประสิทธิภาพ ประสิทธิผล และมีความโปร่งใสในการบริหารงานประเด็นยุทธศาสตร์มหาวิทยาลัยแม่โจ้

**ค่านิยม** : ทำงานด้วยจิตวิญญาณ สืบสานปณิธานด้วยใจมั่น

สานฝันสู่ความเป็นเลิศ ชูเชิดความยุติธรรม ก้าวนำด้วยเกียรติภูมิ

**สมรรถนะหลัก** : การศึกษา การวิจัย การบริการวิชาการด้านการเกษตร สร้างบัณฑิตให้เป็นนักปฏิบัติ และมุ่งเน้นการสร้างนวัตกรรมเกษตรครบวงจร

**จุดเน้น** : มหาวิทยาลัยเฉพาะทางที่เป็นองค์กรแห่งการเรียนรู้และพัฒนาด้านการเกษตร

**อัตลักษณ์** : นักปฏิบัติที่เชี่ยวชาญในสาขาวิชาและทันต่อการเปลี่ยนแปลง

**1.3.2 ภาพรวมของคณะ**

คณะพัฒนาการท่องเที่ยว มหาวิทยาลัยแม่โจ้ก่อตั้งเมื่อปี พ.ศ.2548 ซึ่งเดิมมีการจัดการเรียนการสอน ภายใต้ภาควิชาส่งเสริมการเกษตร คณะธุรกิจการเกษตร สาขาวิชาพัฒนาการท่องเที่ยว (2538) และสาขาวิชาการท่องเที่ยวเชิงนิเวศ (2546) ภายหลังได้แยกหน่วยงานจากภาควิชาส่งเสริมการเกษตร คณะธุรกิจการเกษตร และได้รับอนุมัติให้จัดตั้งเป็นคณะพัฒนาการท่องเที่ยว จากสภามหาวิทยาลัยแม่โจ้ ในเดือน สิงหาคม พ.ศ.2548 ปัจจุบันมีการจัดการเรียนการสอนทั้งระดับปริญญาตรี ปริญญาโทและปริญญาเอก ในสาขาวิชาพัฒนาการท่องเที่ยว และระดับปริญญาตรี สาขาวิชาการจัดการธุรกิจท่องเที่ยวและบริการ

คณะพัฒนาการท่องเที่ยวมีวิสัยทัศน์ พันธกิจ ค่านิยม และสมรรถนะหลักขององค์กร ดังนี้

**ปรัชญา** : การท่องเที่ยวที่ยั่งยืนเกิดจากการพัฒนาด้วยปัญญา

**วิสัยทัศน์ :** “คณะพัฒนาการท่องเที่ยวสร้างสรรค์องค์ความรู้และนวัตกรรมเพื่อการท่องเที่ยวอย่างยั่งยืน”

**วัตถุประสงค์**

1) เพื่อพัฒนานักศึกษาให้มีความรู้และทักษะในวิชาชีพด้านการพัฒนาการท่องเที่ยวและการเป็นผู้ประกอบการด้านการท่องเที่ยวและบริการตามมาตรฐานวิชาชีพ

2) เพื่อศึกษาและวิจัยหาองค์ความรู้ด้านการพัฒนาการท่องเที่ยวและการเป็นผู้ประกอบการด้านการท่องเที่ยวและบริการอย่างยั่งยืน

3) เพื่อบริการวิชาการแก่สังคมและชุมชนด้านการพัฒนาการท่องเที่ยวและการเป็นผู้ประกอบการด้านการท่องเที่ยวและบริการ

4) เพื่อสืบสานทำนุบำรุงและรักษาไว้ ซึ่งขนบธรรมเนียม ประเพณี วัฒนธรรมไทยและการอนุรักษ์สิ่งแวดล้อม

**พันธกิจ:**

1) ผลิตบัณฑิตที่มีความรู้ ทักษะในวิชาชีพด้านการท่องเที่ยว ทักษะการเป็นผู้ประกอบการด้านการท่องเที่ยวและบริการ และการบริหารจัดการทรัพยากรการท่องเที่ยวให้มีประสิทธิภาพตามมาตรฐานวิชาชีพเพื่อการพัฒนาการท่องเที่ยวสู่ความยั่งยืน

2) ค้นคว้า วิจัยองค์ความรู้ในการพัฒนาวิชาการและวิชาชีพด้านการท่องเที่ยวให้เป็นที่ยอมรับระดับชาติและนานาชาติ

3) บริการวิชาการแก่สังคมที่สอดคล้องกับนโยบายการการท่องเที่ยวของชาติ

4) สืบสานและธำรงรักษาไว้ซึ่งขนบธรรมเนียม ประเพณีและวัฒนธรรมไทย

5) บริหารจัดการองค์กรที่มุ่งสู่องค์กรแห่งการเรียนรู้และทำงานอย่างมีความสุข

**ค่านิยมหลัก** (Core Values)

T (Tourism) การท่องเที่ยวและการบริการ

D (Development) พัฒนาด้วยปัญญา

S (Sustainability) เสริมสร้างคุณค่าสู่ความยั่งยืน

**อัตลักษณ์ของนักศึกษา**

"เป็นบุคลากรด้านการท่องเที่ยวและบริการที่มีการเรียนรู้ตลอดชีวิต"

**1.3.3 ภาพรวมของหลักสูตร**

ชื่อหลักสูตร : หลักสูตรปรัชญาดุษฎีบัณฑิต สาขาวิชาพัฒนาการท่องเที่ยว

ชื่อปริญญา : ปรัชญาดุษฎีบัณฑิต สาขาวิชาพัฒนาการท่องเที่ยว

หลักสูตรได้รับการพิจารณาเห็นชอบจากสภามหาวิทยาลัย : ในคราวประชุมครั้งที่ 2/2565 เมื่อวันที่ 5 มีนาคม 2565

ความเป็นมาของหลักสูตร : หลักสูตรปรัชญาดุษฎีบัณฑิต สาขาวิชาพัฒนาการท่องเที่ยว เป็นหลักสูตรที่เปิดสอนครั้งแรกเมื่อปี พ.ศ.2556 โดยพัฒนาเนื้อหาหลักสูตรขี้นมาจากหลักสูตรปรัชญาดุษฎีบัณฑิต สาขาวิชาการจัดการนันทนาการและการท่องเที่ยวที่เคยเปิดสอนมาเป็นเวลา 4 ปี โดยในปัจจุบันหลักสูตรได้ปรับปรุงเป็นครั้งที่ 3 และจัดการเรียนการสอนในปีการศึกษา 2565 เป็นต้นไป

**ปรัชญาของหลักสูตร :** มุ่งสร้างนักบริหารเพื่อพัฒนาการท่องเที่ยวที่ยั่งยืน

**วัตถุประสงค์ของหลักสูตร :**

1) เพื่อผลิตดุษฎีบัณฑิตที่มีความสามารถทางวิชาการและการวิจัย อันจะเป็นประโยชน์ในการบริหารจัดการทรัพยากร และอุตสาหกรรมการท่องเที่ยวให้เกิดประโยชน์สูงสุดต่อสังคมและประเทศ

2) เพื่อผลิตดุษฎีบัณฑิตที่มีความรอบรู้ มีความคิดสร้างสรรค์ในการบริหารจัดการทรัพยากรและอุตสาหกรรมการท่องเที่ยวอันนำไปสู่การต่อยอดการพัฒนาเศรษฐกิจและสังคมของประเทศ

3) เพื่อผลิตดุษฎีบัณฑิตที่มีทักษะรอบด้านในการพัฒนาแหล่งท่องเที่ยวให้เป็นแหล่งท่องเที่ยวที่มีคุณค่าอันจะนำไปสู่ความยั่งยืน

**อาชีพหลังสำเร็จการศึกษา :**

1. ผู้บริหารมืออาชีพในหน่วยงานด้านการท่องเที่ยวหรือเกี่ยวข้องทั้งในและต่างประเทศ

2. อาจารย์ในมหาวิทยาลัยภาครัฐและเอกชนทั้งในและต่างประเทศ

3. นักวิจัยที่สร้างองค์ความรู้และนวัตกรรมด้านการพัฒนาการท่องเที่ยว

**PLO ของหลักสูตร:**

PLO 1 มีจรรยาบรรณแสดงพฤติกรรมที่สะท้อนความเป็นผู้นำที่มีจรรยาบรรณทางวิชาการที่เกี่ยวข้องกับการท่องเที่ยวอย่างยั่งยืน

PLO 2 สามารถประเมินสถานการณ์ที่เกิดขึ้นบนพื้นฐานขององค์ความรู้ เพื่อจัดการกับกระบวนการพัฒนาการท่องเที่ยวอย่างยั่งยืน

PLO 3 สามารถประเมินสถานการณ์ที่เกิดขึ้นบนพื้นฐานขององค์ความรู้ เพื่อจัดการกับกระบวนการพัฒนาการท่องเที่ยวอย่างยั่งยืน

PLO 4 มีความสามารถในการปรับตัวให้ทันต่อการเปลี่ยนแปลงเพื่อการพัฒนาการท่องเที่ยว

PLO 5 สามารถสร้างองค์ความรู้เชิงบูรณาการเพื่อใช้สร้างสรรค์การพัฒนาการท่องเที่ยวอย่างยั่งยืน

**จำนวนหน่วยกิตที่เรียนตลอดหลักสูตร :**

แผน 1 แบบ 1.1 ดุษฎีนิพนธ์ 48 หน่วยกิต

แผน 1 แบบ 1.2 ดุษฎีนิพนธ์ 72 หน่วยกิต

แผน 2 แบบ 2.1 ดุษฎีนิพนธ์ 36 หน่วยกิต

แผน 2 แบบ 2.2 ดุษฎีนิพนธ์ 48 หน่วยกิต

**รูปแบบการจัดการเรียนการสอนของหลักสูตร :**

**หลักสูตรระดับปริญญา :** ปริญญาเอก

**ระยะเวลาที่ต้องใช้ในการศึกษาตามหลักสูตร :** แบบ 1.1 และ 2.1 ระยะเวลาเรียน 3 ปี

แบบ 1.2 และ 2.2 ระยะเวลาเรียน 5 ปี

**ภาษาที่ใช้ในการเรียนการสอน :** ภาษาไทยและภาษาอังกฤษ

**ความร่วมมือกับสถาบันอื่นในการจัดการเรียนการสอน :**

ความร่วมมือกับมหาวิทยาลัยและหน่วยงานอื่นๆ ในประเทศอย่างเป็นทางการ

1. องค์การบริหารการพัฒนาพื้นที่พิเศษเพื่อการท่องเที่ยวอย่างยั่งยืน (องค์การมหาชน)
2. สภาอุตสาหกรรมท่องเที่ยวแห่งประเทศไทย (เขตพื้นที่ภาคเหนือตอนบน 1)
3. สมาคมธุรกิจท่องเที่ยวจังหวัดเชียงใหม่

ความร่วมมือกับมหาวิทยาลัยและหน่วยงานอื่นๆ ในประเทศอย่างไม่เป็นทางการ

1. มหาวิทยาลัยนเรศวร
2. มหาวิทยาลัยราชภัฎเชียงใหม่
3. มหาวิทยาลัยพะเยา
4. สถาบันบัณฑิตพัฒนบริหารศาสตร์
5. มหาวิทยาลัยสุโขทัยธรรมาธิราช
6. มหาวิทยาลัยมหาสารคาม
7. มหาวิทยาลัยเทคโนโลยีราชมงคลล้านนา ลำปาง
8. มหาวิทยาลัยราชภัฎสุรินทร์

การให้ใบปริญญาแก่ผู้สำเร็จการศึกษา : ให้ปริญญาสาขาวิชาเดียว

**ตารางแสดงจำนวนนักศึกษารับเข้าแต่ละชั้นปี ในปีการศึกษา 2562 - 2567**

|  |  |  |  |  |  |  |
| --- | --- | --- | --- | --- | --- | --- |
| ระดับชั้นปี (ปีที่รับเข้า) | | | | | | รวม |
| รหัส  2567 | รหัส  2566 | รหัส  2565 | รหัส  2564 | รหัส  2563 | รหัส  2562 |
| 2 คน | 4 คน | 2 คน | 4 คน | - | 3 คน | 15 คน |

**ตารางแสดงจำนวนนักศึกษาคงเหลือแต่ละชั้นปี (เมื่อสิ้นสุดปีการศึกษา 2567)**

**นักศึกษารหัส 62 - 67**

|  |  |  |  |  |  |  |  |
| --- | --- | --- | --- | --- | --- | --- | --- |
| **ระดับ** | **รหัส 62** | **รหัส 63** | **รหัส 64** | **รหัส 65** | **รหัส 66** | **รหัส 67** | **รวม** |
| ระดับปริญญาเอก  สาขาวิชาพัฒนาการท่องเที่ยว | 1 คน | - | 3 คน | 2 คน | 4 คน | 2 คน | 12 คน |

**ตารางแสดงจำนวนบุคลากรสายสนับสนุนในหลักสูตร**

| **ชื่อ-นามสกุล** | **ตำแหน่ง** | **วุฒิการศึกษาสูงสุด (สาขาวิชาที่จบ)** | **สถานภาพการว่าจ้าง** | **อายุการทำงาน (ปี)** |
| --- | --- | --- | --- | --- |
| 1. นางกนิษฐา  รักสกุลกานต์ | นักวิชาการศึกษาปฏิบัติการ | ปริญญาโท  (สาขาวิชาบริหารธุรกิจ) | พนักงานมหาวิทยาลัย | 17 ปี |
| **ทำหน้าที่เกี่ยวกับหลักสูตร ดังนี้**   1. จัดพิมพ์หนังสือราชการของคณะ 2. กำกับดูแล การสอบคัดเลือกนักศึกษาใหม่, การขอเปิดรายวิชา, การจัดตารางเรียน, จัดพิมพ์ข้อสอบ, การจัดโครงการ/กิจกรรมต่างๆ ของหลักสูตร, อำนวยความสะดวกในการเปิด – ปิดห้องเรียน สำหรับการเรียนการสอนในวันเสาร์และอาทิตย์, การสอบประมวลความรู้, การสอบวัดคุณสมบัติ, การสอบป้องกันวิทยานิพนธ์และดุษฎีนิพนธ์ การเบิกเงินค่าสอน ค่าผู้ตรวจและหรือผู้ควบคุมวิทยานิพนธ์/ดุษฎีนิพนธ์ ตลอดจนการให้คำปรึกษาแก่นักศึกษากลุ่มต่าง ๆ | | | | |
| 2. นางสาวณภาภัช เลี้ยงประยูร | นักวิชาการศึกษา | ศิลปศาสตร  มหาบัณฑิต  (บริหารการพัฒนา) | พนักงานมหาวิทยาลัย | 18 |
| **ทำหน้าที่**   1. เปิดรายวิชาในระบบจัดข้อมูลตารางเรียนของมหาวิทยาลัย | | | | |
| 3. นางสาวกรณิกา  จารุภรณ์ | จ้างเหมาบริการ | ศิลปศาสตร  มหาบัณฑิต  (พัฒนาการท่องเที่ยว) | จ้างเหมาบริการ | 1 |
| **ทำหน้าที่**   1. ดูแล อำนวยความสะดวกให้แก่นักศึกษาและอาจารย์ในการสอบออนไลน์/เรียนออนไลน์ 2. บันทึกภาพถ่าย/วิดีโอ กิจกรรมของหลักสูตรที่จัดในมหาวิทยาลัย 3. เป็นผู้ประสานงานระหว่างนักศึกษาระดับบัณฑิตศึกษา อาจารย์ผู้สอนและฝ่ายบัณฑิตศึกษา 4. ให้คำปรึกษาแก่นักศึกษาระดับบัณฑิตศึกษา 5. ดำเนินการต่าง ๆ ได้แก่ การสอบคัดเลือกนักศึกษาใหม่, การขอเปิดรายวิชา, การจัดตารางเรียน, จัดพิมพ์ข้อสอบ, การจัดโครงการ/กิจกรรมต่างๆ ของหลักสูตร, อำนวยความสะดวกในการเปิด – ปิดห้องเรียน สำหรับการเรียนการสอนในวันเสาร์และอาทิตย์, การสอบประมวลความรู้, การสอบวัดคุณสมบัติ, การสอบป้องกันวิทยานิพนธ์และดุษฎีนิพนธ์ ตลอดจนการเบิกเงินค่าสอน ค่าผู้ตรวจและหรือผู้ควบคุมวิทยานิพนธ์/ดุษฎีนิพนธ์ 6. ดำเนินการประชาสัมพันธ์เผยแพร่ข้อมูลข่าวสารของหลักกสูตรผ่านช่องทางออนไลน์ อาทิ Facebook Line เป็นต้น 7. อำนวยความสะดวกแก่อาจารย์ผู้รับผิดชอบหลักสูตรในการปรับปรุงหลักสูตรตามรอบระยะเวลาที่กำหนด | | | | |

**อาคารสถานที่จัดการเรียนการสอน**

1. อาคารสุวรรณวาจกกสิกิจ คณะพัฒนาการท่องเที่ยว

**ห้องสมุด**

1. สำนักหอสมุด มหาวิทยาลัยแม่โจ้

**สถานที่ฝึกภาคปฏิบัติ**

คณะมีการทำงานเชิง Social Lab หลากหลายพื้นที่ทั้งหน่วยงาน ชุมชน อำเภอ และจังหวัด อาทิ สวนพฤกษศาสตร์, อำเภอสันผีเสื้อ, โครงการหลวงปางดะ, อุทยานราชพฤกษ์, ออนใต้ฟาร์ม, สะเมิง เป็นต้น

**กลยุทธ์การจัดการเรียนการสอนของหลักสูตร เพื่อมุ่งสู่ PLO ที่หลักสูตรกำหนดไว้ :**

ทางหลักสูตรได้วางแผนการจัดการเรียนการสอนของหลักสูตร เพื่อมุ่งสู่ PLO ที่หลักสูตรกำหนดไว้โดยใช้กิจกรรมเสริมหลักสูตรสำหรับแต่ละชั้นปี รวมถึงใช้วิธีการเรียนการสอนรูปแบบต่างๆ เช่น การเรียนรู้ผ่านการฝึกปฏิบัติ เน้นวิธีการสอนแบบนิรนัย และอุปนัยให้นักศึกษาได้คิด วิเคราะห์ เพื่อตกผลึกความคิดด้วยตนเอง เป็นต้น

**การวัดผลและประเมินผลผู้เรียนให้ได้ตาม PLO ที่กำหนด :**

ทางหลักสูตรมีการวัดผลและประเมินผลผู้เรียนให้ได้ตาม PLO ที่กำหนด เช่น ประเมินผลจากการสอบภาคทฤษฎีและปฏิบัติ ประเมินผลจากงานที่ได้รับมอบหมายทั้งงานกลุ่มและงานเดี่ยว ผลการทำวิจัยและการนำเสนอผลงาน การสอบประมวลความรอบรู้ รวมถึงวัดและประเมินผลจากแบบสอบถามผู้ใช้บัณฑิต

**การบริหารจัดการหลักสูตร :**

ข้อมูลจากกลุ่มผู้มีส่วนได้ส่วนเสียทุกกลุ่มที่เกี่ยวข้องกับหลักสูตร

จัดทำร่าง มคอ.2 และ Concept paper โดยเขียนผลลัพธ์การเรียนรู้ตามแนวทาง

OUTCOME-BASED EDUCATION (OBE)

ประชุมคณะกรรมการปรับปรุงหลักสูตร และวิพากษ์ มคอ. 2 ของหลักสูตร

เสนอ Concept paper และ มคอ.2 ตามขั้นตอนการพิจารณาของมหาวิทยาลัย

มคอ.2 ของหลักสูตรปรับปรุง พ.ศ.2565 ผ่านการพิจารณาความเห็นชอบจากมหาวิทยาลัย

อาจารย์ผู้รับผิดชอบหลักสูตรและอาจารย์ผู้สอนระดับปริญญาเอก

ประชุมร่วมกันก่อนเปิดภาคการศึกษา (ภายในเดือนมิถุนายนของทุกปี)

อาจารย์ผู้สอนจัดทำ มคอ.3 ก่อนเปิดภาคการศึกษา และบันทึกในระบบของมหาวิทยาลัย

อาจารย์ผู้สอน จัดการเรียนการสอน และวัด ประเมินผลตามที่กำหนดไว้ใน มคอ.3

อาจารย์ผู้สอนประชุมเพื่อพิจารณาผลการเรียนทุกวิชา (ทวนสอบรายวิชา)

และส่งผลให้สำนักบริหารฯ ประกาศในระบบต่อไป

อาจารย์ผู้สอนจัดทำ มคอ.5 เมื่อสิ้นสุดภาคการศึกษา และบันทึกในระบบของมหาวิทยาลัย

อาจารย์ผู้รับผิดชอบหลักสูตรจัดทำ รายงานผลการดำเนินงานระดับหลักสูตร (มคอ.7)

เมื่อสิ้นสุดปีการศึกษา (เดือน เมษายน – พฤษภาคม)

นำข้อเสนอแนะไปปรับปรุงการจัดการเรียนการสอนปีการศึกษาถัดไป

และเตรียมการปรับปรุงหลักสูตรในรอบถัดไป

เตรียมปรับปรุงหลักสูตร

ปีการศึกษา 2567

ปรับปรุงการจัดการเรียนการสอนในปีการศึกษาถัดไป

**กลุ่มผู้เรียน :**

1. นักศึกษาที่สำเร็จการศึกษาระดับปริญญาโท สาขาวิชาพัฒนาการท่องเที่ยว และสาขาที่เกี่ยวข้อง

2. อาจารย์ในมหาวิทยาลัย

3. นักวิจัยอิสระ

4. ผู้ประกอบการ

**ผู้มีส่วนได้ส่วนเสียของหลักสูตร :**

1. ผู้ใช้บัณฑิต/ผู้ประกอบการ

2. ศิษย์เก่า

3. ผู้เรียน

4. อาจารย์ผู้สอน

**กลุ่มผู้ส่งมอบ :**

1. กลุ่มผู้ประกอบการด้านการท่องเที่ยว

2. มหาวิทยาลัยที่เปิดการเรียนการสอนด้านการท่องเที่ยวและบริการ

**กลุ่มคู่ความร่วมมือ :**

1. หน่วยงาน/องค์กรที่ดูแลสถานที่ท่องเที่ยว

**จุดแข็งและข้อจำกัดของหลักสูตร :**

**จุดแข็ง :**

1. คณาจารย์ดูแลเอาใจใส่นักศึกษาอย่างดี พร้อมทั้งสนับสนุนการเรียนและการทำวิจัยของนักศึกษาอย่างต่อเนื่อง

2. หลักสูตรด้านการพัฒนาการท่องเที่ยวเป็นหลักสูตรที่โดดเด่น และมีอัตลักษณ์

**ข้อจำกัด :**

1. งบประมาณในการสนับสนุนกิจกรรมการเรียนการสอน มีจำนวนจำกัด

2. อัตราการสำเร็จการศึกษาไม่เป็นไปตามแผน

**แผนการพัฒนาของหลักสูตร :**

1. จัดหารายได้ หรือ แสวงหาเครือข่ายที่สามารถสนับสนุนกิจกรรมการเรียนการสอนได้ในทางตรงและทางอ้อม

2. การปรับโครงสร้างการจัดการศึกษาของหลักสูตรเพื่อให้มีความยืนหยุ่นเพิ่มมากขึ้น